Amalá ! A nyû é mod a nə́ nye babi məyɔg ! Wabáman ǹsu a kələ kwí á ńsɔán ású yə̄ nâ bə́ sāmba ai ńyénán ńsɔ́ wóé. 16O ngádzála wǎmēn ai osáma, sə̌ kig ai dúmá. Waa watâm hḿ nyú, ó lə́de ǹsɔ́d wóe, kɔ́b yǎ ḿbɔ̄ ńnómo Ǹtondôbə yakúbi wa á nyɔ́l. Á mvús dúmá, osáma ! 17Owé, ábé yā ó ngābɔ́ á Libáŋ lâyi yímbi ai wa, é tsíd é ngábə́ wê yâyi tsâban ású mə́kī mə́ bod mə́ ngásoeban á sí, ású abé lə́ ngábɔban á ńnam, á tísɔn ai ébá bə́sə̄ bə́ tɔ̄á étē ! 18Évəgələ mod a ngákom ai mɔ́ é nə́ ai m̀fí dzé, evəgələ áfida ású ńyə́gə́lán miǹnǎl, é nə ai zǎ ḿfî ngə́ ényɔ́ ā mám dzɔ̄ á fudi áfidi díé étē ḿból yə nâ á kom mim̀vúvúg bəzəzə̌ bəzambá ? 19Amalá ! A dzó ai abɔ́ŋ élé naa: "Təbə́gə́ !" ngə́ kīg nâ: "Həbə́gə̄ óyɔ̄ !" ā kad evól ngɔg, ńdɔ a yédan nâ: “A yi yə́gələ !” E nə ǹwɔ́bán mvɔ́d ai sílíba á yób, hədá təge ai ḿvəbə̌ yā wávə́ ényiŋ. 20Hədá Ǹtondôbə a tɔá á ḿfūfúb tə́mpɛl wóé: sí ésə é kpāg á kubug ósū wóé. [1] Mod ǎ bɔ̌ kig mod.